b'\n_START_ARTICLE_\nS\xc3\xb8rlandssenteret\n_START_PARAGRAPH_\nS\xc3\xb8rlandssenteret er et kj\xc3\xb8pesenter lokalisert i n\xc3\xa6ringsomr\xc3\xa5det S\xc3\xb8rlandsparken i Kristiansand. Senteret \xc3\xa5pnet i 1987 og er modernisert og utvidet i 1995, 2008 og 2013. Senteret eies i dag av 50/50 av Olav Thon Gruppen og DNB. Den omfattende utvidelsen i 2013 gjorde det til Nordens st\xc3\xb8rste kj\xc3\xb8pesenter m\xc3\xa5lt i areal._NEWLINE_I 2008 ble det kjent at Vital forsikring ASA og Olav Thon Eiendomsselskap ASA, som eide senteret Thon S\xc3\xb8rlandsparken, danner et nytt selskap som skal eie og videreutvikle selskapenes eksisterende eiendommer i S\xc3\xb8rlandsparken som etter utbygging vil utgj\xc3\xb8re \xc3\xa9n, sammenhengende enhet._NEWLINE_F\xc3\xb8r utvidelsen i 2013 hadde senteret et salgsareal p\xc3\xa5 ca. 55\xc2\xa0000 m\xc2\xb2, 130 butikker og 3\xc2\xa0000 parkeringsplasser. Fra oktober 2013, etter omfattende utbygging, har senteret et areal p\xc3\xa5 110\xc2\xa0500 m\xc2\xb2, 195 butikker og 4\xc2\xa0000 parkeringsplasser og er Nordens st\xc3\xb8rste kj\xc3\xb8pesenter i areal.\n_START_SECTION_\nTragiske hendelser\n_START_PARAGRAPH_\n26.juli.2017 ble to personer knivstukket av ei 16 \xc3\xa5r gammel jente inne p\xc3\xa5 kj\xc3\xb8pesenteret. Personene befant seg inne p\xc3\xa5 dagligvarebutikken Coop OBS! da hendelsen fant sted. Den ene personen ble hardt skadet, og den andre d\xc3\xb8de av skadene. _NEWLINE_18.november.2017 f\xc3\xa5r politiet melding om at en mann har blitt knivstukket p\xc3\xa5 S\xc3\xb8rlandssenteret. Her blir ei ung jente p\xc3\xa5grepet. Mannen overlevde knivstikket.'